In nomine sanctæ  indiuiduæ Trinitatis, HATO Dei gratia Trecensis Ecclesiæ humilis minister, omnibus fidelibus in perpetuum. Summa Dei virtus sapienter cuncta gubernans, ad insormationem humanæ vitæ misericorditer veniens, prudenter hoc prouidit,  iuste pieque ordinauit, vt qui Ecclesiasticis sunt intenti seruitiis, Ecclesiasticis iure prosequantur beneficiis. Quicquid ergo ad vtilitatem seruorum Dei efficere contendimus, profuturum nobis ad æternam beatitudinem promerēdam confidimus. Quocirca notum fieri volumus tam præsentibus quam futuris fidelibus, quod charissimi nostri fratres Cluniacenses ad nos humiliter accedentes, petierunt, vt pro amore Dei aliquod beneficium illi sanctissimæ Domui CLVNIACENSI impertiri dignaremur. Siquidem iuxta petentibus aures claudere diuina pietas non permittit, proinde considerantes piam eorum esse petitionem, illorum petitionibus gratanter annuimus, atque Ecclesiam de Barbona, Ecclesiamque de Lintis  Lintellis perpetuo iure possidendas dedimus  concessimus: ita tamen vt Iterius Presbyter, quamdiu vixerit, quinque per singulos, solidos Cluniacensi Ecclesiæ de Ecclesia de Barbona persoluat;  nepos meus Wiricus decem solidos in vita sua. Post mortem vero illorum, illæ prænominatæ tres Ecclesiæ in proprium deueniant Monachorum: ita vt habeant liberam potestatem eligendi in eisdem Ecclesiis idoneos Sacerdotes, quos Trecensi Episcopo repræsentantes, curam animarum de eius manu recipiant. Monachi vero de Ecclesiasticis beneficiis, eisdē Presbyteris mensurate prouideant. Dedimus etiam Ecclesiæ Cluniacensi, laudantibus  concedentibus Clericis nostris, petente hoc atque exigente Papa INNOCENTIO, vnam præbendam in Ecclesia beati Petri Trecensis in perpetuum tenendam. Quod ne aliqua temporum vetustate aut personarum varietate mutaretur, vel infirmaretur, iussimus hanc Chartam nostri sigilli auctoritate roborari,  nomina idonearum personarum, quæ interfuerunt, subtitulari. Signum Oddonis Archidiaconi. S. Manasses Archidiaconi. S. Fulconis Archidiaconi. S. Tegeri Canonici. S. Wirici nepotis Episcopi.